Ar barez a gleuz strad an neizh a-raok dozviñ etre 3 hag 11 vi en hanterenn gentañ an hañv (Mae ha Mezheven), unan-hag-unan a-hed meur a zevezh. Goude ur pemp sizhunvezh bennak e tiglor ar ploged gwenn-kann, a vez prederiet gant ar choublad. Lod ploged a chall bout 10 pe 15 gwech brasoch eget ar re vihanañ, hogen biskoazh neus bet gwelet reoù o lazhañ reoù all. Gant ar choublad e vez difennet an neizhiad diouzh ar preizhered : bleizi ha lern arktik war an douar, korvideged ha sparfelled-mor en oabl. Gant ar par e vez difennet an neizh pa vez ar barez o choriñ pe o voueta ar ploged.